
KRAŠTO APSAUGOS MINISTERIJOS
BENDRŲJŲ REIKALŲ DEPARTAMENTAS
[bookmark: OLE_LINK1]Biudžetinė įstaiga, Totorių g. 25, LT-01121 Vilnius, tel. +370 5 273 5687, faks. +370 5 263 5916
Duomenys kaupiami ir saugomi Juridinių asmenų registre, kodas 302526105

								                  2026-10-23  Nr. IS-574


SKELBIAMOS APKLAUSOS SĄLYGOS

MAŽOS VERTĖS NACIONALINIO KIBERNETINIO SAUGUMO CENTRO PRIE KRAŠTO APSAUGOS MINISTERIJOS ADMINISTRACINIO PASTATO, ESANČIO GEDIMINO PR. 40, VILNIUJE, PENKTOJO AUKŠTO VAKARINĖS DALIES REMONTO PROJEKTAVIMO PASLAUGŲ VIEŠASIS PIRKIMAS

I. BENDROSIOS NUOSTATOS

1.1. Šis mažos vertės Nacionalinio kibernetinio saugumo centro prie Krašto apsaugos ministerijos administracinio pastato, esančio Gedimino pr. 40, Vilniuje, penktojo aukšto vakarinės dalies remonto projektavimo paslaugų viešasis pirkimas (toliau – pirkimas), vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbiamos apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – 1 priedas); Nr. 2 „Nacionalinio kibernetinio saugumo centro prie Krašto apsaugos ministerijos administracinio pastato, esančio Gedimino pr. 40, Vilniuje, penkto aukšto vakarinės dalies remonto darbų projektavimo užduotis (techninė užduotis)“ (toliau – 2 priedas); Nr. 3 „Statinio projektavimo paslaugų ir projekto vykdymo priežiūros paslaugų viešojo pirkimo-pardavimo sutarties projektas“ (toliau – 3 priedas) bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu: eviesiejipirkimai.lt. 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4 Perkančioji organizacija, bet kuriuo metu iki pirkimo sutarties sudarymo, turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (Viešųjų pirkimų įstatymo 29 straipsnio 4 punktas).
1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, bus pateikta po sprendimo dėl pirkimą laimėjusio pasiūlymo priėmimo.



II. INFORMACIJA APIE PERKANČIĄJĄ ORGANIZACIJĄ IR 
PIRKIMO OBJEKTĄ

2.1. Krašto apsaugos ministerijos bendrųjų reikalų departamentas (toliau – KAMBRD, perkančioji organizacija, pirkėjas), veikdamas jį įgaliojusio Nacionalinio kibernetinio saugumo centro prie Krašto apsaugos ministerijos (toliau – NKSC prie KAM), vardu numato įsigyti administracinio pastato, esančio Gedimino pr. 40, Vilniuje, penktojo aukšto vakarinės dalies patalpų remonto projektavimo paslaugas (toliau – paslaugos), kodas pagal Bendrąjį viešųjų pirkimų žodyną (toliau – BVPŽ) 71312000-8 „Statinių projektavimo konsultacinės paslaugos“.
2.2. Pirkimo objektas į atskiras pirkimo objekto dalis neskaidomas. Tiekėjas turi pateikti pasiūlymą visam paslaugų kiekiui. 
2.3. Pirkimo objektas išsamiau apibūdintas ir reikalavimai jam nustatyti Sąlygų 2 priede.
2.4. Paslaugų teikimo terminai nustatyti Sąlygų 2 priede. 
2.5. Tiekėjas gali atvykti apžiūrėti objektą, prieš tai suderinęs dieną ir laiką su NKSC prie KAM darbuotoju, tel. +370 636 79233, el. paštas info@nksc.lt.
2.6. Skirta pirkimui lėšų suma: 79 690,00 (septyniasdešimt devyni tūkstančiai šeši šimtai devyniasdešimt eurų 00 ct) EUR, įskaitant PVM.


III. TIEKĖJO PAŠALINIMO PAGRINDAI, REIKALAVIMAI TIEKĖJO KVALIFIKACIJAI, APLINKOS APSAUGOS KRITERIJAI

3.1. Europos bendrasis viešojo pirkimo dokumentas nebus naudojamas. Pirkime yra taikomi šie Tiekėjų pašalinimo pagrindai vadovaujantis Viešųjų pirkimų įstatymu (toliau – VPĮ):
3.1.1. VPĮ 46 straipsnio 4 dalies 4 punktu (Melagių sąraše); 
3.1.2. VPĮ 46 straipsnio 4 dalies 6 punktu (Nepatikimų tiekėjų sąraše);
3.1.3. VPĮ 46 straipsnio 4 dalies 7b papunkčiu (neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Taikant šį tiekėjo pašalinimo iš pirkimo procedūros pagrindą, vadovaujamasi Lietuvos Respublikos mokesčių administravimo įstatymo 401 straipsnio 1 dalyje nustatytais terminais, juos skaičiuojant nuo Mokesčių administravimo įstatymo 401 straipsnio 1 dalyje nurodytų pažeidimų padarymo dienos, tačiau visais atvejais šie terminai negali būti ilgesni negu 3 metai) ;
3.1.4. VPĮ 46 straipsnio 21 punktu (tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose).
3.2. Kvalifikaciniai reikalavimai tiekėjams nenustatomi.
3.3. Savo pasiūlyme tiekėjas turi nurodyti, kokius subtiekėjus jis ketina pasitelkti, jei pasitelks.
3.4. Kvalifikaciniai reikalavimai subtiekėjams nenustatomi. 
[bookmark: _Ref126141361]3.5. Vykdomas žaliasis pirkimas ir šiame pirkime nustatyti aplinkos apsaugos kriterijai:
Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ projektavimo paslaugoms taikoma 4.1 papunkčio nuostata (yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (Pastatų projektavimo paslaugos) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede (XII skyrius Pastatų projektavimo paslaugos ir statybos darbai, XIII skyrius. Statybinės medžiagos), (toliau – Tvarkos aprašo 15 punktas):

	Eil. Nr.
	Pirkimo objektas
	Minimalių aplinkos apsaugos kriterijų pagal Tvarkos aprašo 15 punktą taikymas

	1
	2
	3

	3.5.1. 
	Projektinių pasiūlymų ir techninio darbo projekto parengimo paslaugos.
	Teikėjas teikdamas pasiūlymą įsipareigoja, kad projekte bus numatyta, kad statyboje naudojamos statybinės medžiagos atitiktų minimalius aplinkos apsaugos kriterijus (XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“).



3.6. Tiekėjas kartu su pasiūlymu pateikia užpildytą laisvos formos deklaraciją dėl įsipareigojimo, kad projektiniuose pasiūlymuose ir techninio darbo projekto parengimas bus vykdomas naudojant statybines medžiagas ir produktus, atitinkančius minimalius aplinkos apsaugos kriterijus nurodytus sąlygų 3.5.1 papunktyje.
3.7. Tiekėjas, turintis pašalinimo pagrindą, gali pateikti VPĮ 46 straipsnio 10 dalyje nurodytą informaciją, įrodančią, kad jis taiko apsivalymo priemones. Tiekėjas negali pasinaudoti šia galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
3.8. Pateikiant atitinkamų dokumentų skaitmenines kopijas (skenuotus dokumentus) elektroninėmis priemonėmis yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3.9. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.


IV. ŪKIO SUBJEKTO, KURIO PAJĖGUMAIS REMIASI TIEKĖJAS, SUBTIEKĖJŲ AR ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja tiekėjų ar ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.2. Perkančioji organizacija nereikalauja, kad tiekėjų ar ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.
4.3. Jei tiekėjas sutarties vykdymui numato pasitelkti subtiekėjus, jis turi pateikti laisvos formos susitarimą ar pažymą, patvirtinančią subtiekėjo įsipareigojimus vykdant numatomą su perkančiąja organizacija sudaryti pirkimo sutartį, nurodant darbus / paslaugas, numatomas perduoti subtiekėjams.
4.4. Subtiekėjais negali būti šio pirkimo dalyviai. Perkančiajai organizacijai pasirašius sutartį, subtiekimo darbus atlikti teisę turi tik subtiekėjai nurodyti subtiekimo sutartyje.
V. PIRKIMO DOKUMENTŲ PAAIŠKINIMAI IR PATIKSLINIMAI

5.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
5.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
5.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
5.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
5.5. Perkančioji organizacija nerengs susitikimo su tiekėjais dėl pirkimo dokumentų.


VI. PASIŪLYMŲ RENGIMAS IR TEIKIMAS

6.1. Tiekėjas gali pateikti tik vieną pasiūlymą.
6.2. Jei pasiūlymą teikia tiekėjų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija. 
6.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
6.4. Pasiūlymas turi būti parengtas lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą (išverstame dokumente nurodant vertimą atlikusio asmens vardą, pavardę ir parašą). Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu. Pasiūlyme neturi būti taisymų, braukymų.
6.5. Pasiūlymas turi būti pateiktas užpildant pasiūlymo formą ir pridedant visus pirkimo dokumentuose reikalaujamus dokumentus (Sąlygų 1 priedas). 
6.6. Tiekėjas, teikiantis pasiūlymą privalo pateikti jį visam nurodytam paslaugų kiekiui bei paslaugų asortimentui. Jei pasiūlymas pateikiamas ne visam reikalaujamam paslaugų asortimentui ir kiekiui toks pasiūlymas atmetamas, kaip neatitinkantis nustatytų reikalavimų.
6.7. Bendra pasiūlymo kaina pateikiama eurais, vienos šimtosios tikslumu (du skaičiai po kablelio), išreiškiant ir apskaičiuojant taip, kaip nurodyta Sąlygų 1 priede. Projektavimo remonto darbų skaičiuojamosios kainos, pateikiamos vadovaujantis Lietuvos Respublikos aplinkos ministerijos patvirtintomis statybos objektų kainos skaičiavimo rekomendacijomis, dalis. 
6.8. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. 
Perkančioji organizacija CVP IS priemonėmis informuos laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus tą informaciją, kurią tiekėjas pasiūlyme nurodo neviešinti, kurios atskleidimas prieštarautų teisės aktams arba teisėtiems tiekėjų komerciniams interesams, arba trukdytų laisvai konkuruoti tarpusavyje. 
6.9. Pasiūlymą sudaro tiekėjo pateiktų duomenų bei dokumentų visuma:
6.9.1. užpildyta ir vadovo ar kito įgalioto asmens pasirašyta Pasiūlymo forma parengta pagal Sąlygų 1 priedą;
6.9.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);
6.9.3. duomenys apie subtiekėjus Sąlygų 1 priedas (jei aktualu);
6.9.4. informacija ir dokumentai pagal Sąlygų 6.2 punktą (jei pasiūlymą teikia tiekėjų grupė);
6.9.5. laisvos formos deklaracija dėl tiekėjo įsipareigojimo taikyti nustatytus aplinkos apsaugos kriterijų reikalavimus nurodytus sąlygų 3.5.1 papunktyje;
6.9.6. kita reikalaujama informacija ir dokumentai;
6.9.7. pasiūlymo paaiškinimai bei atsakymai dėl pasiūlymo (jei tokių yra).
6.10. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
6.11. Pasiūlymas turi galioti 90 (devyniasdešimt) kalendorinių dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą iki konkrečiai nurodyto termino. Tiekėjas CVP IS priemonėmis gali atmesti tokį prašymą. Tiekėjo, nesutikusio pratęsti pasiūlymo galiojimą, pasiūlymas bus atmestas.
6.12. Pasiūlymas privalo būti pasirašytas fiziniu parašu arba originaliu saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Tuo atveju, kai pasiūlymas pasirašomas elektroniniu parašu, į CVP IS pasiūlymo skiltį reikia įkelti jau pasirašytus dokumentus. 
6.13. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.


VII. PASIŪLYMŲ ŠIFRAVIMAS

7.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą galutinį pasiūlymą, turi:
7.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą galutinį pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina); 
7.1.2. iki vokų su pasiūlymais atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
7.2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos)
7.3. Iki vokų su pasiūlymais atplėšimo procedūros (posėdžio) pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti galutinio pasiūlymo, tiekėjo pirminis pasiūlymas (įskaitant derybų metu atliktus patikslinimus ir (ar) papildymus) vertinamas kaip galutinis pasiūlymas. 


VIII. SUSIPAŽINIMO SU PASIŪLYMAIS PROCEDŪROS

8.1. Susipažinimas su CVP IS priemonėmis gautais tiekėjų pasiūlymais (toliau – elektroninių vokų atplėšimas) vyks elektroniniu būdu, adresu Krašto apsaugos ministerijos bendrųjų reikalų departamento Materialinio aprūpinimo skyrius, Šv. Ignoto g. 8, Vilnius. Elektroninių vokų atplėšimas gali būti vykdomas nuotoliniu būdu. Elektroninių vokų atplėšimo procedūros pradžia – ne anksčiau kaip praėjus 30 min. nuo CVP IS nurodyto pasiūlymų pateikimo termino. 
8.2. Susipažinimo su CVP IS priemonėmis gautais pasiūlymais procedūroje tiekėjai arba jų atstovai nedalyvauja. Perkančioji organizacija neteikia informacijos tiekėjams, apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.


IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

9.1. Pirkimui pateiktus pasiūlymus nagrinėja ir vertina organizatorius.
9.2. Organizatorius ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama pirkimo Sąlygų 1 priede ir Aprašo 24.3.12 papunktyje nustatyta tvarka vertina tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta šio Aprašo 24.3.14 papunktyje, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai.
9.3. Pirkimo metu organizatorius su tiekėjais nesiderės.
9.4. Organizatorius pateiktus pasiūlymus nagrinėja, vertina ir palygina šia tvarka:
9.4.1. tikrina ar pasiūlymas tinkamai pateiktas ir atitinka Sąlygose nustatytus pasiūlymų rengimo reikalavimus;
9.4.2. tikrina ar tiekėjų pasiūlymuose nurodytos paslaugos atitinka techninės specifikacijos reikalavimus;
9.4.3. tikrina ar nebuvo pasiūlytos per didelės, perkančiajai organizacijai nepriimtinos kainos; 
9.4.4. kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais;
9.4.5. įvertina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža; 
9.4.6. tikrina ar pasiūlyme nėra kainos skaičiavimo klaidos.
9.5. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų, prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, papildomi arba paaiškinami vadovaujantis VPĮ 45 straipsnio 3 dalies nuostatomis, pagrindiniais pirkimų principais ir Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymų patikslinimo, papildymo ar paaiškinimo taisyklėmis.[footnoteRef:1] [1: . Pasiūlymų patikslinimo, papildymo ar paaiškinimo taisyklės.] 

9.7. Organizatorius gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. 
9.8. Organizatorius, pasiūlymų vertinimo metu radęs pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
9.9. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija raštu CVP IS priemonėmis prašo dalyvį ją pagrįsti, vadovaujantis  Viešųjų pirkimų įstatymo 57 straipsnio 2 dalies nuostatomis.
9.10. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo, Aprašo reikalavimais, pasiūlymas turi būti atmestas.
9.11. Pasiūlymas atmetamas, jeigu:
9.11.1. pasiūlymas neatitinka pirkimo Sąlygose nustatytų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis;
9.11.2. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
9.11.3. netenkinami pirkimo sąlygose nustatyti reikalavimai, susiję su nacionaliniu saugumu (kai taikoma);
9.11.4. tiekėjo pasiūlyta kaina yra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nurodytas šių Sąlygų 2.6 punkte.
9.11.5. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
9.11.6. pateiktame pasiūlyme nurodyta kaina yra neįprastai maža ir tiekėjas, perkančiosios organizacijos prašymu, nepateikia tinkamų kainos pagrįstumo įrodymų;
9.11.7. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;
9.11.8.  perkančiosios organizacijos prašymu, kaip numatyta VPĮ 45 str. 3 d., nepatikslino, nepapildė, nepaaiškino ar nepateikė dokumentų ar duomenų apie atitiktį pirkimo dokumentų reikalavimams;
9.11.9. dalyvis, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
9.11.10. tiekėjas yra:
9.11.10.1. melagingą informaciją pateikusių tiekėjų sąraše[footnoteRef:2] (Viešųjų pirkimų įstatymo 46 str. 4 d. 4 p.); [2:  http://vpt.lrv.lt/melaginga-informacija-pateikusiu-tiekeju-sarasas.] 

9.11.10.2. Nepatikimų tiekėjų sąraše[footnoteRef:3] (Viešųjų pirkimų įstatymo 46 str. 4 d. 6 p.); [3:  http://vpt.lrv.lt/lt/kiti-duomenys/nepatikimu-tiekeju-sarasas.] 

9.11.10.3. (ne)atitinkantis minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Perkančioji organizacija patikrina Valstybinės mokesčių inspekcijos puslapyje (VPĮ 46 str. 4 d. 7b p.).
9.12. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.


X. PASIŪLYMŲ VERTINIMAS

10.1. Pasiūlyme nurodytos kainos bus vertinamos eurais su PVM. 
10.2. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų – kainą kuri vertinama eurais, įskaitant kitus mokesčius bei visas tiekėjo išlaidas, galinčias turėti įtakos kainai (pasiūlymo bendra kaina Eur be/su PVM).


XI. PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS

11.1. Sudaroma pasiūlymų eilė. Aprašo 24.3.12.12 punktu –  Į pasiūlymų eilę traukiami visi, išskyrus atmesti, pasiūlymai, pažymint, kurie pasiūlymai nebuvo įvertinti. Pasiūlymų eilė sudaroma ekonominio naudingumo mažėjimo tvarka (kainos didėjimo tvarka). Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar pirkimo procedūrų metu atmetus kitus pasiūlymus, liko vienas tiekėjas.
11.2. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka Sąlygose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
11.3. Perkančioji organizacija ne vėliau kaip per 3 darbo dienas nuo laimėjusio pasiūlymo nustatymo, CVP IS priemonėmis tiekėjus informuoja apie pirkimo procedūros rezultatus, vadovaujantis VPĮ 58 straipsnio nuostatomis. Perkančioji organizacija taip pat turi informuoti tiekėjus apie priežastis, dėl kurių buvo priimtas sprendimas nesudaryti sutarties.
11.4. Dalyvis, kurio pasiūlymas nustatytas laimėjęs, sudaryti pirkimo sutarties kviečiamas, CVP IS priemonėmis ir jam nurodomas laikas, iki kada jis turi sudaryti pirkimo–pardavimo sutartį. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
11.5. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti, iki perkančiosios organizacijos nurodyto laiko nepasirašo pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.


XII. DĖL ATITIKTIES NACIONALINIO SAUGUMO INTERESAMS

12.1. Tiekėjas privalo užtikrinti, kad Sutarties sudarymo ir vykdymo metu neatsirastų aplinkybių nurodytų VPĮ 45 straipsnio 21 dalyje. Perkančioji organizacija turi teisę bet kuriuo metu pareikalauti Tiekėjo, pateikti pagrindžiančius dokumentus nurodytus VPĮ 51 straipsnio 12 dalyje, kad nėra sąlygų, numatytų VPĮ 45 straipsnio 21 dalyje. Tiekėjas privalo nemokamai pateikti Perkančios organizacijos prašomus dokumentus ne vėliau kaip per 5 (penkias) darbo dienas nuo prašymo gavimo dienos. 
12.2. Perkančioji organizacija nutraukia sutartį, jeigu tiekėjas per jam perkančiosios organizacijos nustatytą terminą, nepatikslino, nepapildė ar nepateikė pagrindžiančių dokumentų ir (ar) atitiko sąlygas, numatytas VPĮ 45 straipsnio 21 dalyje.



XIII. KITOS SĄLYGOS IR INFORMACIJA

13.1. Pirkimo sutarties sudarymo atidėjimo terminas netaikomas.
13.2. Perkančioji organizacija, gavusi iš tiekėjo pretenziją – į ją atsako VPĮ 103 straipsnyje nurodyta tvarka ir terminais. 
13.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.
13.4. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
13.5. Sutarties projektas pateikiamas Sąlygų 3 priede „Statinio projektavimo paslaugų ir projekto vykdymo priežiūros paslaugų viešojo pirkimo-pardavimo sutartis“.
13.6. Tais atvejais, kai šio pirkimo organizavimo ir vykdymo nuostatos, sąlygos, procedūros neaprašytos pirkimo sąlygose, privaloma vadovautis Viešųjų pirkimų įstatymu ir Aprašu. 



Pirkimų organizatorė								            Elona Balčiūnaitė
